
	เวลา  ๐๙.๓๐ น.
     	เมื่อสมาชิกสภาเทศบาลเมืองบึงกาฬ  มาครบองค์ประชุมแล้ว  นายอภิสิทธิ์  จารุจารีต  เลขานุการ
           สภาเทศบาลเมืองบึงกาฬ   ได้เชิญ  นายอุดม  ภูมิพักตร์   ประธานสภาเทศบาลเมืองบึงกาฬ   เปิดการ
           ประชุมสภาเทศบาลเมืองบึงกาฬ  สมัยประชุม  สมัยสามัญที่  ๓  (ครั้งที่  ๒)  ประจำปี  ๒๕๖๘
          นายอุดม ภูมิพักตร์ ประธานสภาเทศบาลเมืองบึงกาฬ ได้กล่าวเปิดประชุมและดำเนินการประชุม
   ตามระเบียบวาระการประชุม  ดังนี้
ระเบียบวาระที่ ๑  ประธานแจ้งให้ที่ประชุมทราบ 
	-  วันนี้มีสมาชิกสภาเทศบาล  ลาประชุม  จำนวน  2  คน  คือ นางพิชามญช์  กองพิมพ์  และ     นางเพ็ญศรี  พูลเพิ่ม และวันนี้มีเจ้าหน้าที่จากกรมชลประทานมาร่วมประชุม คือ นายณรงค์ฤทธิ์  มุกขุนทด
	   วิศวกรชลประทานปฏิบัติการ

ระเบียบวาระที่ ๒   รับรองรายงานการประชุมครั้งที่แล้ว
		- ไม่มี
ระเบียบวาระที่ ๓ เรื่อง  ที่ค้างการพิจารณา
        ๓.๑   ญัตติพิจารณาร่างเทศบัญญัติงบประมาณรายจ่ายประจำปีงบประมาณ  พ.ศ. ๒๕๖๙
วาระที่  ๒  แปรญัตติ ร่างเทศบัญญัติงบประมาณรายจ่ายประจำปีงบประมาณ  พ.ศ.  ๒๕๖๙
นายอุดม  ภูมิพักตร์  ประธานสภาเทศบาลเมืองบึงกาฬ  ในการพิจารณาในวาระที่ 2 การแปรญัตติ เชิญ เลขานุการสภาเทศบาลเมืองบึงกาฬ ชี้แจงระเบียบ
นายอภิสิทธิ์  จารุจารีต  เลขานุการสภาเทศบาลเมืองบึงกาฬ  ตามระเบียบกระทรวงมหาดไทยว่าด้วย
ข้อบังคับการประชุมสภาท้องถิ่น  พ.ศ. ๒๕๕๔ ข้อ ๕๑  แก้ไขเพิ่มเติมถึง (ฉบับที่ ๓) พ.ศ. ๒๕๖๕  
บัญญัติไว้ว่า
	        “  ในการพิจารณาร่างเทศบัญญัติวาระที่สอง   ให้ปรึกษาเรียงตามลำดับข้อเฉพาะที่มีการ	
แปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น”



						- ๔ -

นายอุดม  ภูมิพักตร์  ประธานสภาเทศบาลเมืองบึงกาฬ เชิญคณะกรรมการแปรญัตติร่างเทศบัญญัติงบประมาณ
        รายจ่ายประจำปี  พ.ศ.  256๙  รายงานและความเห็นการพิจารณาแปรญัตติร่างเทศบัญญัติงบประมาณ
รายจ่ายประจำปีงบประมาณ พ.ศ.2569  ต่อที่ประชุมสภา
นายอุดร  พระโนราช  ประธานกรรมการแปรญัตติ  กล่าวรายงานต่อสภาเทศบาลเมืองบึงกาฬ
									สำนักงานเทศบาลเมืองบึงกาฬ
					       		วันที่    ๒๐ เดือน  สิงหาคม  พ.ศ.  ๒๕๖๘
เรื่อง  รายงานและความเห็นการพิจารณาแปรญัตติร่างเทศบัญญัติงบประมาณรายจ่ายประจำปี
  	งบประมาณพ.ศ.  ๒๕๖๙
เรียน  ประธานสภาเทศบาลเมืองบึงกาฬ
		        ตามที่สภาเทศบาลเมืองบึงกาฬ  ในคราวการประชุมสภาเทศบาลเมืองบึงกาฬ   สมัยสามัญ  สมัยที่ ๓ (ครั้งที่ ๑)  ประจำปี  ๒๕๖๘  เมื่อวันที่  ๑๕  สิงหาคม ๒๕๖๘ ได้แต่งตั้งคณะกรรมการแปรญัตติร่างเทศบัญญัติงบประมาณรายจ่ายประจำปี  งบประมาณ พ.ศ. ๒๕๖๙ และได้กำหนดระยะเวลาเสนอคำแปรญัตติไว้ระหว่าง  วันที่  ๑๕  สิงหาคม  ๒๕๖๘  เวลา  ๑๓.๐๐  น. ถึงวันที่  ๑๙ สิงหาคม  ๒๕๖๘  เวลา  ๑๓.๐๐ น.  แล้วนั้น
		       บัดนี้ ได้พ้นกำหนดระยะเวลาดังกล่าวแล้ว ปรากฏว่าไม่มีสมาชิกสภาเทศบาลเมืองบึงกาฬ  หรือนายกเทศมนตรีเมืองบึงกาฬ  ยื่นคำแปรญัตติฯ  ต่อคณะกรรมการแปรญัตติฯ  แต่อย่างใด
		       คณะกรรมการแปรญัตติ ฯ   ได้ประชุมพิจารณาร่างเทศบัญญัติงบประมาณรายจ่ายประจำปีงบประมาณ  พ.ศ.  ๒๕๖๙  เมื่อวันที่ ๑๙  สิงหาคม  ๒๕๖๘  เวลา  ๑๓.๓๐ น.  แล้วมีความเห็นโดยสรุปว่าร่างเทศบัญญัติงบประมาณรายจ่ายประจำปี  พ.ศ. ๒๕๖๙  ฉบับนี้  มีความเหมาะสมและครอบคลุม  ทุกแผนงานแล้ว  รวมทั้งโครงการ / กิจกรรม   เป็นไปตามแผนพัฒนาท้องถิ่น  (พ.ศ.  ๒๕๖๖ – ๒๕๗๐) ทบทวน  ครั้งที่  ๑/๒๕๖๖ รวมทั้งเพิ่มเติมครั้งที่  ๑/๒๕๖๘ และเปลี่ยนแปลงครั้งที่ ๑/๒๕๖๘  แต่มีการแก้ไขหรือเพิ่มเติมข้อความที่มีการพิมพ์ผิดพลาด  หรือตกหล่น  และแก้ไขการอ้างถึงแผนพัฒนาท้องถิ่นให้ถูกต้อง   โดยไม่มีการเปลี่ยนแปลงวัตถุประสงค์หรือความหมายในการตั้งจ่ายแต่อย่างใด นอกนั้น  ให้คงไว้ตามร่างเดิมทุกประการ อีกทั้งยังไม่มีผู้ยื่นเสนอคำแปรญัตติภายในกำหนดเวลา และคณะกรรมการแปรญัตติก็ไม่มีการแปรญัตติและสงวนความเห็นแต่อย่างใด
	
		       จึงถือปฏิบัติตาม  ข้อ ๕๐ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น  พ.ศ. ๒๕๔๗  รวมที่แก้ไขเพิ่มเติม  (ฉบับที่  ๓)  พ.ศ. ๒๕๖๕  เพื่อรายงานต่อประธานสภาฯ โดยคณะกรรมการแปรญัตติ  ได้พิจารณาแล้ว  มีความเห็นว่า

	                 ไม่มีการแก้ไขเพิ่มเติมในร่างฯ  แต่อย่างใด
                                  
		 	   มีการแก้ไขเพิ่มเติมในร่างฯ  เรียงลำดับตามข้อ  ดังต่อไปนี้
                     …………………………………………………………………………………………………………………………

	คณะกรรมการฯ  จึงส่งร่างเทศบัญญัติงบประมาณรายจ่าย  ประจำปีงบประมาณ  พ.ศ. ๒๕๖๙
คืนให้กับประธานสภาเทศบาลเมืองบึงกาฬ  เพื่อเสนอสภาเทศบาลเมืองบึงกาฬได้พิจารณาต่อไป


    (ลงชื่อ)           อุดร  พระโนราช         ประธานคณะกรรมการแปรญัตติ
				    (นายอุดร  พระโนราช)

ลงชื่อ)                พิชามญชุ์  กองพิมพ์     กรรมการแปรญัตติ
	            (นางสาวพิชามญชุ์  กองพิมพ์)

  (ลงชื่อ)              ณรงค์  พรมพุฒ         กรรมการแปรญัตติ
                      (นายณรงค์  พรมพุฒ)

   (ลงชื่อ)              นันทยา  อัครวงษ์      กรรมการแปรญัตติ
                      (นางนันทยา  อัครวงษ์)   

   (ลงชื่อ)ว่าที่ร้อยตรีหญิงอรทัย  ชนะเสภา   กรรมการแปรญัตติ
                          (อรทัย  ชนะเสภา)
	
   (ลงชื่อ)              ไกรสินธิ์  ก้องเวหา      กรรมการแปรญัตติ
                             (นายไกรสินธิ์ ก้องเวหา)

                            (ลงชื่อ)                สิริ  พิลาดิษฐ์            เลขานุการคณะกรรมการแปรญัตติ
                        (นายสิริ  พิลาดิษฐ์)
นายอุดม  ภูมิพักตร์  ประธานสภาเทศบาลเมืองบึงกาฬ  ตามการกล่าวรายงานและความเห็นการพิจารณาแปรญัตติร่างเทศบัญญัติงบประมาณรายจ่ายประจำปี งบประมาณ พ.ศ.2569 ของคณะกรรมการแปรญัตติ เมื่อไม่มีสมาชิกสภาเทศบาลหรือ นายกเทศมนตรีเมืองบึงกาฬ ยื่นเสนอคำแปรญัตติ และคณะกรรมการแปรญัตติก็ไม่มีการแก้ไขเปลี่ยนแปลงการตั้งรับตั้งจ่ายในร่างฯ แต่อย่างใด มีเพียงการแก้ไข หรือเพิ่มเติมข้อความที่มีการพิมพ์ผิดพลาด  หรือตกหล่น  และแก้ไขการอ้างถึงแผนพัฒนาท้องถิ่นให้ถูกต้อง โดยไม่มีการเปลี่ยนแปลงวัตถุประสงค์หรือความหมายในการตั้งจ่ายแต่อย่างใด นอกนั้น  ให้คงไว้ตามร่างเดิมทุกประการ ดังนั้น ใน วาระที่ 2 เมื่อไม่มีการแปรญัตติ จึงขอผ่านในวาระที่ 2 เพื่อไปพิจารณา ในวาระที่ 3 การลงมติต่อไป  พร้อมนัดหมายพิจารณาร่างเทศบัญญัติงบประมาณรายจ่ายประจำปี  พ.ศ.  ๒๕๖9 ในวาระที่ ๓ การลงมติ ในวันที่ ๒5 สิงหาคม ๒๕๖8 เวลา ๑3.๐๐น. 
ระเบียบวาระที่  ๔     เรื่อง ที่เสนอให้ที่ประชุมทราบ 
1. เรื่อง  แผนพัฒนาเทศบาลเมืองบึงกาฬ (พ.ศ. ๒๕๖6 – ๒๕70 ) (ทบทวน ครั้งที่ 1/2566)
  เพิ่มเติมครั้งที่  1/2568 เปลี่ยนแปลงครั้งที่ 1/2568  
นายอุดม  ภูมิพักตร์ ประธานสภาเทศบาลเมืองบึงกาฬ  เชิญนายธนาพงศ์  แสนสุภา  นายกเทศมนตรีเมืองบึงกาฬ  

นายธนาพงศ์  แสนสุภา นายกเทศมนตรีเมืองบึงกาฬ ตามที่เทศบาลเมืองบึงกาฬ ได้ประกาศใช้แผนพัฒนาท้องถิ่น
เทศบาลเมืองบึงกาฬ (พ.ศ. 2566 - 2570) ทบทวนครั้งที่ 1/2566 เพื่อใช้เป็นแนวทางในการพัฒนาและกรอบในการจัดทำงบประมาณรายจ่ายประจำปีงบประมาณ เมื่อวันที่ 17 กุมภาพันธ์ 2566 นั้น
เนื่องจาก  ปัจจุบันสภาพแวดล้อม  สภาพปัญหาในพื้นที่บริบททางสังคมได้มีการเปลี่ยนแปลง 
ทำให้แผนพัฒนาท้องถิ่นที่มีอยู่ไม่สามารถตอบสนองความต้องการของประชาชนได้อย่างแท้จริง   ดังนั้น   เพื่อให้แผนพัฒนาฯ มีความสมบูรณ์ถูกต้อง  มีแนวทางการพัฒนาที่ชัดเจนสอดคล้องกับยุทธศาสตร์ที่วางไว้  สามารถแก้ไขปัญหา  ความต้องการของประชาชนได้ทันต่อบริบทที่เปลี่ยนแปลง  แก้ไขปัญหาความเดือดร้อนเร่งด่วนให้ประชาชนในพื้นที่  เพื่อให้เกิดประโยชน์ต่อประชาชนในพื้นที่มากที่สุด  โดยเฉพาะการแก้ไขปัญหาด้านโครงสร้างพื้นฐาน  ได้แก่  ถนน  และแหล่งน้ำและการบริการประชาชน  จำเป็นต้องเพิ่มเติมโครงการ/กิจกรรม ให้สอดคล้องกับข้อเท็จจริงและสถานการณ์ปัจจุบัน   จึงได้เพิ่มเติมเปลี่ยนแปลงแผนพัฒนาท้องถิ่นเทศบาลเมืองบึงกาฬ  (พ.ศ. 2566 - 2570) ทบทวนครั้งที่ 1/2566 เพิ่มเติม ครั้งที่ 1/2568 เปลี่ยนแปลงครั้งที่ 1/2568  ประกาศเมื่อวันที่  1  สิงหาคม  2568   รายละเอียดตามแผนพัฒนาท้องถิ่นฯ  ที่เสนอมาพร้อมนี้
		ระเบียบที่เกี่ยวข้อง
1. ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  
พ.ศ. 2548 แก้ไขเพิ่มเติมถึง  (ฉบับที่  3)  พ.ศ. 2561 หมวดที่ 5 ข้อ 24
		ข้อ 24 ให้ผู้บริหารท้องถิ่นประกาศใช้แผนพัฒนาท้องถิ่นที่อนุมัติแล้ว  และนำไปปฏิบัติรวมทั้ง
แจ้งสภาท้องถิ่น  คณะกรรมการบริหารงานจังหวัดแบบบูรณาการ องค์การบริหารส่วนจังหวัด อำเภอ หน่วยงานที่เกี่ยวข้อง และประกาศให้ประชาชนในท้องถิ่นทราบโดยทั่วกันภายในสิบห้าวันนับแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน
2. หนังสือกระทรวงมหาดไทย ด่วนที่สุด มท 0810.3/ว 6086 ลงวันที่ 19 สิงหาคม 2565  
[bookmark: _Hlk206404857]เรื่อง ซักซ้อมแนวทางการปฏิบัติการใช้ตามแผนพัฒนาท้องถิ่นขององค์กรปกครองส่วนท้องถิ่นเพื่อจัดทำบริการสาธารณะหรือกิจกรรมสาธารณะ
		ข้อพิจารณา
		เพื่อให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นฯ และหนังสือกระทรวงมหาดไทยดังกล่าว จึงนำเรียนเสนอสภาเทศบาลเมืองบึงกาฬ  
เรื่อง แผนพัฒนาท้องถิ่น (พ.ศ. ๒๕๖6 – ๒๕70 ) (ทบทวน ครั้งที่ 1/2566) เพิ่มเติม ครั้งที่ 1/2568 เปลี่ยนแปลงครั้งที่ 1/2568  มาเพื่อโปรดทราบ










					- ๗ -

นายอุดม  ภูมิพัตร์ ประธานสภาเทศบาลเมืองบึงกาฬ  มีสมาชิกสภาเทศบาล ท่านใดจะอภิปรายหรือไม่  
ถ้าไม่มีผู้ใดจะอภิปราย ก็ถือว่าที่ประชุมรับทราบ

มติที่ประชุม	 รับทราบ
ระเบียบวาระที่  ๕   เรื่อง ที่เสนอให้ที่ประชุมพิจารณา
นายอุดม  ภูมิพักตร์  ประธานสภาเทศบาลเมืองบึงกาฬ ตอนนี้มีเจ้าหน้าที่จากกรมชลประทานจังหวัดบึงกาฬ  มาร่วมประชุม  ในระเบียบวาระที่ ๕  เรื่อง ที่เสนอให้ที่ประชุมพิจารณา  ข้อ ๕.๓  ญัตติเพื่อพิจารณาให้ความเห็นชอบให้โครงการชลประทานบึงกาฬ  เข้าดำเนินการก่อสร้างโครงการประตูระบายน้ำห้วยกำแพง ผมจะขอมติ ว่าจะให้เลื่อนญัตติข้อ  ๕.๓ ขึ้นมาประชุมก่อนได้หรือไม่ ใครเห็นชอบ โปรดยกมือ
มติที่ประชุม	 เห็นชอบให้เลื่อน  ข้อ ๕.๓ ญัตติเพื่อพิจารณาให้ความเห็นชอบให้โครงการชลประทานบึงกาฬ
  	เข้าดำเนินการก่อสร้างโครงการประตูระบายน้ำห้วยกำแพง มาประชุมก่อน
๕.๓  เรื่อง  ขออนุมัติให้ความเห็นชอบโครงการชลประทานบึงกาฬ  เข้าดำเนินการก่อสร้างโครงการประตูระบายน้ำห้วยกำแพง  
นายอุดม  ภูมิพักตร์  ประธานสภาเทศบาลเมืองบึงกาฬ  เชิญ นายธนาพงศ์ แสนสุภา   นายกเทศมนตรีเมือง    บึงกาฬ  เสนอญัตติ
นายธนาพงศ์  แสนสุภา  นายกเทศมนตรีเมืองบึงกาฬ   ข้าพเจ้า นายธนาพงศ์  แสนสุภา นายกเทศมนตรีเมือง
บึงกาฬ ขอเสนอญัตติเพื่อพิจารณาให้ความเห็นชอบให้โครงการชลประทานบึงกาฬ  เข้าดำเนินการก่อสร้างโครงการประตูระบายน้ำห้วยกำแพง 
- ระเบียบกระทรวงมหาดไทยว่าด้วยการดูแลบำรุงรักษาและคุ้มครองป้องกันที่ดินอันเป็นสาธารณสมบัติของที่ดินสำหรับพลเมืองใช้ร่วมกัน พ.ศ.๒๕๕๓ ข้อ ๖
- พระราชบัญญัติป่าไม้ พุทธศักราช ๒๔๘๔ มาตรา ๔ (๑) “ป่า” หมายความว่า ที่ดินที่ยังมิได้มีบุคคลได้มาตามกฎหมายที่ดิน
-  กฎกระทรวงการขออนุญาตและการอนุญาตทำประโยชน์ในเขตป่า พ.ศ. ๒๕๕๘ ข้อ ๖ วรรค
หนึ่งผู้ใดประสงค์จะขออนุญาตทำประโยชน์ในเขตป่า  ให้ยื่นคำขออนุญาตต่ออธิบดีกรมป่าไม้   โดยต้องระบุวัตถุประสงค์ในการขออนุญาตให้ชัดเจน   พร้อมด้วยเอกสารหลักฐานตามที่ระบุไว้ในคำขอ  เพื่อให้การดำเนินโครงการก่อสร้างดังกล่าวของ โครงการชลประทานบึงกาฬ เป็นไปตามข้อกฎหมาย และระเบียบที่เกี่ยวข้อง เห็นควรพิจารณานำเสนอต่อสภาเทศบาลเมืองบึงกาฬ เห็นชอบให้โครงการชลประทานบึงกาฬเข้าดำเนินการก่อสร้างโครงการประตูระบายน้ำห้วยกำแพง (รายละเอียดตามสำเนาหนังสือโครงการชลประทานบึงกาฬ  ที่  กษ. ๐๓๑๔.๑๑/๒๘๕/๒๕๖๘   ลงวันที่ ๑๙ สิงหาคม  ๒๕๖๘  แนบท้าย)
นายอุดม  ภูมิพักตร์  ประธานสภาเทศบาลเมืองบึงกาฬ   เพื่อให้ได้ข้อมูลที่ชัดเจน ขอให้ผู้แทนจากโครงการ
	ชลประทานบึงกาฬ ได้ชี้แจงและให้รายละเอียดต่อที่ประชุมสภาเทศบาล

นายณรงค์ฤทธิ์  มุกขุนทด  วิศวกรชลประทานปฏิบัติงาน  ขอชี้แจงการขอความเห็นชอบให้โครงการชลประทาน
	บึงกาฬ  เข้าดำเนินการก่อสร้างโครงการประตูระบายน้ำห้วยกำแพง   จากการประชุมสภาเทศบาลเมือง
บึงกาฬ  ในคราวประชุมเมื่อวันที่  ๑๗ มีนาคม  ๒๕๖๘  ที่ผ่านมา  ได้ชี้แจงโครงการดังกล่าวเบื้องต้นแล้ว  ส่วนในรอบนี้จะขอชี้แจง  เพื่ออนุมัติจากสภาเทศบาลเมืองบึงกาฬ   เข้าทำประโยชน์ในป่าไม้สำหรับงานก่อสร้างโครงการประตูระบายน้ำ  พื้นที่ที่เราจะดำเนินการก่อสร้างเป็นพื้นที่ที่กรมชลประทานจัดซื้อและมีเอกสารสิทธิ์ เนื่องจากโครงการนี้ดำเนินการตั้งแต่  พ.ศ.  ๒๕๖๓  การเข้าทำประโยชน์ดังกล่าวเป็นพื้นที่ห้วยกำแพง และทางป่าไม้ได้มีหนังสือชี้แจงมาว่ามีโครงการไหนที่ดำเนินการก่อสร้างตั้งแต่ปี  ๒๕๖๓ ต้องมีการผ่อนผันและขออนุญาตป่าไม้   โครงการก่อสร้างห้วยกำแพงได้มีการก่อสร้างตั้งแต่  ปี   ๒๕๖๓  บ้านท่าโพธิ์  ตำบลบึงกาฬ  อำเภอเมือง  จังหวัดบึงกาฬ เบื้องต้นในปี  ๒๕๖๑ ผู้ว่าราชการจังหวัดบึงกาฬ  ได้ว่าจ้างบริษัทที่ปรึกษาเข้าดำเนินการสำรวจและออกแบบ และนำเข้า ครม.  เพื่อขออนุมัติงบประมาณ ในการประชุม  ที่จังหวัดเพชรบูรณ์  ในปี  ๒๕๖๑ เพื่อป้องกันบรรเทาสาธารณภัยในในเขตพื้นที่บริเวณศูนย์ราชการและหนองกุดทิง  โครงการประตูน้ำห้วยกำแพงจะรับหนองกุดทิงเป็นหลังและผ่านประตูห้วยกำแพงเพื่อระบายลงสู่ประตูแม่น้ำโขงตามแผนผัง ที่นำเสนอก็จะประกอบไปด้วยประตูระบายน้ำ ตามหมายเลข ๑  จำนวน  ๖  ช่อง ขนาด ๖ X ๑๐  เมตร จำนวน  ๒  ชั้น  รับน้ำ ๒ ด้าน  หมายเลข ๒  จะเป็นสถานีสูบน้ำ จำนวน  ๑๔  เครื่อง อัตราการสูบ  ๓ ลูกบาศก์ / วินาที  หมายเลข ๓  เป็นบันไดปลา  หมายเลข ๔ ทางกั้นน้ำ  ความยาวรวม  ๔  กิโลเมตร ในรอบนี้จะขออนุญาตทำประโยชน์ในเขตป่าเพื่อก่อสร้างโครงการประตูระบายน้ำห้วยกำแพง  จึงขออนุมัติจากสภาเทศบาลเมืองบึงกาฬ   
นายอุดม  ภูมิพัตร์ ประธานสภาเทศบาลเมืองบึงกาฬ   สมาชิกท่านใดจะอภิปรายหรือไม่  ถ้าไม่มีผู้ใด
จะอภิปราย จะขอมติให้ความเห็นชอบให้โครงการชลประทานบึงกาฬ เข้าดำเนินการก่อสร้างโครงการประตูระบายน้ำห้วยกำแพง  สมาชิกท่านใดเห็นชอบ  โปรดยกมือ
นายอภิสิทธิ์  จารุจารีต  เลขานุการสภาเทศบาลเมืองบึงกาฬ  มีจำนวนสมาชิกสภาเทศบาลเมืองบึงกาฬ 
	ออกเสียง ดังนี้  
		เห็นชอบ		๑๖     เสียง
		ไม่เห็นชอบ	  -         เสียง
		งดออกเสียง        -      เสียง  
มติที่ประชุม	 เห็นชอบด้วยมติเอกฉันท์
	๕.๑ เรื่อง  ขออนุมัติโอนงบประมาณรายจ่ายประจำปีงบประมาณ พ.ศ. 2568 เพื่อตั้งเป็นรายการใหม่ 
	๑. สำนักปลัด 
นายอุดม  ภูมิพักตร์  ประธานสภาเทศบาลเมืองบึงกาฬ เชิญนายธนาพงศ์ แสนสุภา  นายกเทศมนตรีเมืองบึงกาฬ     ขอเสนอญัตติ
นายธนาพงศ์ แสนสุภา นายกเทศมนตรีเมืองบึงกาฬ ข้าพเจ้า นายธนาพงศ์ แสนสุภา นายกเทศมนตรีเมืองบึงกาฬ
 	ขอเสนอญัตติการพิจารณาโอนงบประมาณตั้งรายการใหม่   ประจำปีงบประมาณ พ.ศ. 2568  จำนวน  1
  	รายการ




								- ๙ -

	เพื่อให้ฝ่ายป้องกันและบรรเทาสาธารณภัย มีสถานที่ปฏิบัติงานที่เพียงพอและได้มาตรฐานสะดวกแก่ผู้มาติดต่อราชการเหมาะสมกับการปฏิบัติงาน   เกิดประสิทธิภาพกับทางราชการ    ซึ่งเทศบาลเมืองบึงกาฬ  ไม่ได้ตั้งไว้ในงบประมาณรายจ่ายประจำปี พ.ศ.2568 จึงมีความจำเป็นที่ต้องขออนุมัติโอนตั้งรายการใหม่ในเทศบัญญัติงบประมาณรายจ่ายประจำปี  พ.ศ. 2568  แผนงานอุตสาหกรรมและการโยธา  งานก่อสร้าง งบลงทุน หมวดค่าที่ดินและสิ่งก่อสร้าง โครงการปรับปรุงอาคารสำนักงานป้องกันและบรรเทาสาธารณภัยเทศบาลเมืองบึงกาฬ  เพื่อแก้ไขปัญหาและตรงตามเหตุผล
	โอนลด 
		แผนงาน  การรักษาความสงบภายใน
		งาน  บริหารงานทั่วไปเกี่ยวกับการรักษาความสงบภายใน
		งบ  ลงทุน
		หมวด  ค่าบำรุงรักษาและปรับปรุงครุภัณฑ์
		ประเภท  ค่าบำรุงรักษาและปรับปรุงครุภัณฑ์ 	     	                                 
	รายการ  ค่าซ่อมบำรุงโครงสร้างของครุภัณฑ์ขนาดใหญ่ เช่น เปลี่ยนตัวถังรถดับเพลิง เปลี่ยนถังน้ำบรรทุกรถดับเพลิง ทำสีใหม่ทั้งคัน เปลี่ยนระบบไฮดรอริก เปลี่ยนเครื่องยนต์ขนาดใหญ่ ฯลฯ

			  ตั้งไว้                           1,000,000.00    บาท
			  งบประมาณก่อนโอน        1,000,000.00    บาท          
			  งบประมาณที่ขอโอนลด        350,000.00   บาท
			  งบประมาณหลังโอนลด       650,000.00  บาท 
        	โอนตั้งรายการใหม่ 
		แผนงาน  อุตสาหกรรมและการโยธา
		งาน  ก่อสร้าง
		งบ  ลงทุน
		หมวด  ค่าที่ดินและสิ่งก่อสร้าง
          ประเภท    โครงการปรับปรุงอาคารสำนักงานป้องกันและบรรเทาสาธารณภัย    เทศบาลเมืองบึงกาฬ รายการปรับปรุงอาคารสำนักงานป้องกันและบรรเทาสาธารณภัยเทศบาลเมืองบึงกาฬ ขนาดกว้าง 5.50 เมตร ยาว 8.0 เมตร หรือมีพื้นที่ไม่น้อยกว่า 44 ตารางเมตร ตามแบบเทศบาลเมืองบึงกาฬกำหนด เป็นไปตามแผนพัฒนาท้องถิ่น 5 ปี (พ.ศ.2566 – 2570) ทบทวนครั้งที่ 1/2566 เพิ่มเติมครั้งที่ 1/2568 หน้าที่ ๑๘   ลำดับที่ ๑

			  ตั้งไว้                                         0.00    บาท
			  งบประมาณก่อนโอน                        0.00  บาท
			  งบประมาณที่ขอโอนเพิ่ม       350,000.00   บาท
	 		  งบประมาณหลังโอนเพิ่ม      350,000.00  บาท  





					- ๑๐ -

อาศัยอำนาจตามความในระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 หมวด ๔ การโอนและแก้ไขเปลี่ยนแปลงงบประมาณ ข้อ ๒7 การโอนเงินงบประมาณรายจ่ายใน งบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น   จึงเรียนมาเพื่อโปรดพิจารณานำเสนอต่อที่ประชุมสภาท้องถิ่นพิจารณาอนุมัติ ต่อไป
นายอุดม  ภูมิพัตร์ ประธานสภาเทศบาลเมืองบึงกาฬ  เชิญนางกรองแก้ว  ธัญญาลาภ  ปลัดเทศบาลเมืองบึงกาฬ
นางกรองแก้ว  ธัญญาลาภ  ปลัดเทศบาลเมืองบึงกาฬ  ตามเอกสารที่ขอแก้ไขเปลี่ยนแปลง  เนื่องจากตอนที่ส่ง
เอกสารพร้อมกับหนังสือเชิญประชุม  เอกสาร  ปร.๔  ปร.๕ เราตรวจพบมีความผิดพลาด เลยขอแก้ไขรายละเอียด  แล้วนำเอกสารชุดใหม่มาเปลี่ยน  ที่ส่งไปกับหนังสือเชิญประชุมขอยกเลิกทั้งหมด  ยกเว้นแบบแปลน  ขอให้ใช้เอกสารที่แจกให้ในวันนี้  
นายอุดม  ภูมิพัตร์ ประธานสภาเทศบาลเมืองบึงกาฬ   สมาชิกสภาเทศบาลเมืองบึงกาฬ   ท่านใดจะอภิปราย
          หรือไม่  ถ้าไม่มีผู้ใดจะอภิปราย  จะขอมติพิจารณาอนุมัติโอนงบประมาณรายจ่ายประจำปี  2568 ไปตั้ง
          รายการใหม่ โครงการปรับปรุงอาคารสำนักงานป้องกันและบรรเทาสาธารณภัย เทศบาลเมืองบึงกาฬ 
ตั้งจ่าย 350,000 บาท  
- สมาชิกสภาเทศบาลเมืองบึงกาฬ  อนุมัติให้โอนงบประมาณขอให้ยกมือ 
- สมาชิกสภาเทศบาลเมืองบึงกาฬ  ไม่อนุมัติให้โอนงบประมาณขอให้ยกมือ
นายอภิสิทธิ์  จารุจารีต  เลขานุการสภาเทศบาลเมืองบึงกาฬ  มีจำนวนสมาชิกสภาเทศบาลเมืองบึงกาฬ 
	ออกเสียง ดังนี้  
		เห็นชอบ		๑๖     เสียง
		ไม่เห็นชอบ	  -         เสียง
		งดออกเสียง        -       เสียง  
มติที่ประชุม	 เห็นชอบด้วยมติเอกฉันท์
ข้อ ๒.  กองช่าง   
นายอุดม  ภูมิพักตร์  ประธานสภาเทศบาลเมืองบึงกาฬ  เชิญนายธนาพงศ์  แสนสุภา นายกเทศมนตรีเมือง
บึงกาฬ  เสนอญัตติ
นายธนาพงศ์  แสนสุภา  นายกเทศมนตรีเมืองบึงกาฬ   ผมต้องขออนุญาตประธานสภาเทศบาลเมืองบึงกาฬ
เพื่อไปประชุม  กทจ.  จังหวัดบึงกาฬ  และมอบหมายนายวีระชัย  แก้วเทพ  รองนายกเทศมนตรีเมือง
บึงกาฬเสนอญัตติ
นายวีระชัย  แก้วเทพ  รองนายกเทศมนตรีเมืองบึงกาฬ  ข้าพเจ้า  นายธนาพงศ์  แสนสุภา  นายกเทศมนตรีเมือง
บึงกาฬ  ขอเสนอญัตติขออนุมัติโอนลดงบประมาณเพื่อโอนตั้งรายการใหม่  งบประมาณรายจ่ายประจำปีงบประมาณ  พ.ศ. 2568  เพื่อปฏิบัติภารกิจตามหน้าที่ให้บรรลุวัตถุประสงค์และตอบสนองความต้องการของประชาชน




				- ๑๑ -

เทศบาลเมืองบึงกาฬ  ได้จัดทำเทศบัญญัติงบประมาณรายจ่ายประจำปี  พ.ศ.  2568  แผนงานอุตสาหกรรมและการโยธา  งานก่อสร้าง  งบลงทุน  หมวดค่าที่ดินและสิ่งก่อสร้าง  ประเภทค่าก่อสร้างสิ่งสาธารณูปการ โครงการปรับปรุงภูมิทัศน์บ้านแสนสุข หมู่ 11 ตำบลบึงกาฬ งบประมาณตั้งไว้ 500,000 บาท ปรากฏว่าพื้นที่ดำเนินการเป็นพื้นที่คาบเกี่ยวหนองกุดทิงซึ่งเป็นพื้นที่ชุ่มน้ำโลก (RAMSAR SITES) ไม่
สามารถดำเนินการโครงการได้ และได้ตรวจสอบความจำเป็นเร่งด่วนในการแก้ไขปัญหาไฟฟ้าส่องสว่างบริเวณริมเขื่อนป้องกันตลิ่งริมแม่น้ำโขง ข้างโรงเรียนอนุบาลบึงกาฬวิศิษฐ์ฯ มีแสงสว่างไม่เพียงพอ จึงขออนุมัติโอนลดงบประมาณรายจ่ายประจำปี พ.ศ. 2568 แผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ และค่าก่อสร้างสิ่งสาธารณูปโภค เพื่อตั้งรายการใหม่ ในแผนงานอุตสาหกรรมและการโยธา ดังนี้
		โอนลด
	แผนงานอุตสาหกรรมและการโยธา  งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการปรับปรุงภูมิทัศน์บ้านแสนสุข หมู่ 11 ตำบลบึงกาฬ
		ตั้งไว้ 				500,000 บาท
		งบประมาณคงเหลือก่อนโอน	500,000 บาท
		โอนลดจำนวน			500,000 บาท
		งบประมาณหลังโอน		      0.00 บาท 
เหตุผล	ไม่สามารถดำเนินการได้เนื่องจากมีพื้นที่คาบเกี่ยวกับพื้นที่ชุ่มน้ำโลก (RAMSAR SITES)
รวมโอนลดทั้งสิ้น 1 รายการ เป็นเงินจำนวน 500,000 บาท (ห้าแสนบาทถ้วน)
		โอนตั้งรายการใหม่
- แผนงานเคหะและชุมชน ประเภทครุภัณฑ์ ครุภัณฑ์ไฟฟ้าและวิทยุ ครุภัณฑ์ติดตั้งไฟโซล่าเซลล์ที่สาธารณะในเขตเทศบาลเมืองบึงกาฬ ตั้งไว้ 500,000 บาท เพื่อจ่ายเป็นค่า ติดตั้งไฟโซล่าเซลล์ที่สาธารณะจำนวน 20 ชุด (ตามแบบเทศบาลเมืองบึงกาฬกำหนด) (ตามแผนพัฒนาท้องถิ่น (พ.ศ. 2566-2570) ทบทวนครั้งที่ 1/2566 เพิ่มเติมครั้งที่ 1/2567 หน้า 93 ข้อ 2)
รวมโอนตั้งรายการใหม่ 1 รายการ เป็นเงินจำนวน 500,000 บาท (ห้าแสนบาทถ้วน)
	อาศัยอำนาจตามความในระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น  จึงเรียนมาเพื่อโปรดพิจารณานำเสนอต่อที่ประชุมสภาท้องถิ่นพิจารณาอนุมัติต่อไป
นายอุดม  ภูมิพัตร์ ประธานสภาเทศบาลเมืองบึงกาฬ เชิญ นายณรงค์  พรมพุฒ  สมาชิกสภาเทศบาลเมืองบึงกาฬ
นายณรงค์  พรมพุฒ  สมาชิกสภาเทศบาลเมืองบึงกาฬ  สอบถามเรื่องโครงการปรับปรุงภูมิทัศน์บ้านแสนสุข
	หมู่ที่  ๑๑  จำนวนเงิน ๕๐๐,๐๐๐  บาท  ที่โอนงบประมาณมาติดตั้งไฟโซล่าเซลล์ อยากทราบว่าเป็นโครงการเดียวกันหรือไม่กับโครงการติดตั้งไฟฟ้าแสงสว่าง บริเวณริมโขง จำนวน  ๒ ล้านกว่าบาท 



						- ๑๒ –

นายอุดม  ภูมิพัตร์ ประธานสภาเทศบาลเมืองบึงกาฬ  เชิญนางกรองแก้ว  ธัญญาลาภ  ปลัดเทศบาลเมืองบึงกาฬ
นางกรองแก้ว  ธัญญาลาภ  ปลัดเทศบาลเมืองบึงกาฬ  โครงการที่เสนอในวันนี้  เป็นโครงการติดตั้งไฟโซล่าเซลล์บริเวณถนนอาหารถึงหน้าสำนักงานตำรวจน้ำ  เป็นคนละโครงการที่เสนอเข้าสภาในรอบที่แล้ว  รอบที่แล้วคือติดตั้งไฟฟ้าส่องสว่างตั้งแต่หน้าเทศบาลเมืองบึงกาฬ ถึงทางลงเรือโรงเรียนวิศิษฐ์ ตรงบริเวณถนนอาหาร – สนามเด็กเล่น ซึ่งเป็นสถานที่ที่เราจะดำเนินการแข่งขันเรือยาว   มีแสงสว่างไม่เพียงพอ ท่านนายกเทศมนตรี ก็เลยมีนโยบายว่าเราน่าจะติดตั้งไฟโซล่าเซลล์ เพื่อเพิ่มแสงสว่าง ซึ่งไฟโซล่าเซลล์นี้เป็นแบบเสาติดตั้งสามารถย้ายได้ ถ้าในอนาคตจุดนี้ไม่มีความจำเป็น เราก็สามารถที่จะย้ายไปติดตั้งในที่ที่มีความจำเป็นมากกว่าได้  แต่ตอนนี้เราจำเป็นต้องใช้เพื่อเพิ่มแสงสว่างในงานแข่งเรือด้วย
นายอุดม  ภูมิพัตร์ ประธานสภาเทศบาลเมืองบึงกาฬ   สมาชิกสภาเทศบาลเมืองบึงกาฬ   ท่านใดจะอภิปราย
          หรือไม่   ถ้าไม่มีผู้ใดจะอภิปราย  จะขอมติพิจารณาอนุมัติโอนงบประมาณรายจ่ายประจำปี  2568 
          ไปตั้งรายการใหม่ ติดตั้งไฟโซล่าเซลล์ที่สาธารณะในเขตเทศบาลเมืองบึงกาฬ ตั้งไว้ 500,000 บาท
 - สมาชิกสภาเทศบาลเมืองบึงกาฬ  อนุมัติให้โอนงบประมาณขอให้ยกมือ 
- สมาชิกสภาเทศบาลเมืองบึงกาฬ  ไม่อนุมัติให้โอนงบประมาณขอให้ยกมือ
นายอภิสิทธิ์  จารุจารีต  เลขานุการสภาเทศบาลเมืองบึงกาฬ  มีจำนวนสมาชิกสภาเทศบาลเมืองบึงกาฬ 
	ออกเสียง ดังนี้  
		เห็นชอบ		๑๖     เสียง
		ไม่เห็นชอบ	  -         เสียง
		งดออกเสียง        -       เสียง  
มติที่ประชุม	 เห็นชอบด้วยมติเอกฉันท์
ข้อ ๓  กองสาธารณสุขและสิ่งแวดล้อม   
นายอุดม  ภูมิพักตร์  ประธานสภาเทศบาลเมืองบึงกาฬ  เชิญนายวีระชัย  แก้วเทพ  รองนายกเทศมนตรีเมืองบึงกาฬ  เสนอญัตติ
นายวีระชัย  แก้วเทพ  รองนายกเทศมนตรีเมืองบึงกาฬ  ข้าพเจ้านายธนาพงศ์   แสนสุภา  นายกเทศมนตรีเมือง
บึงกาฬ  ขอเสนอญัตติการพิจารณาโอนงบประมาณตั้งรายการใหม่ จำนวน ๒ รายการ 
เทศบาลเมืองบึงกาฬ มีความจำเป็นต้องการจัดซื้อครุภัณฑ์ยานพาหนะและขนส่งเพื่อใช้ในงานกองสาธารณสุขและสิ่งแวดล้อม จำนวน 2 รายการ ซึ่งรายการครุภัณฑ์ดังกล่าวไม่ได้ตั้งไว้ในเทศบัญญัติรายจ่ายประจำปีงบประมาณ พ.ศ.2568 ดังนั้น  จึงขอโอนงบประมาณเพื่อตั้งรายการใหม่  รายละเอียดดังนี้
     	- โอนตั้งรายการใหม่ จำนวน 5,029,000 บาท  
1. แผนงานสาธารณสุข งบลงทุน หมวดค่าครุภัณฑ์ ประเภทครุภัณฑ์ยานพาหนะและขนส่ง รถบรรทุกขยะแบบอัดท้าย ขนาด 6 ตัน 6 ล้อ ปริมาตรกระบอกสูบไม่ต่ำกว่า 6,000 ซีซี หรือกำลังเครื่องยนต์สูงสุด ไม่ต่ำกว่า 170 กิโลวัตต์ ตู้บรรทุกขยะมูลฝอยมีปริมาตรความจุไม่น้อยกว่า 10 ลูกบาศก์เมตร และสามารถรับน้ำหนักขยะมูลฝอยได้ไม่น้อยกว่า 5,000 กิโลกรัม ตัวถังทำด้วยเหล็กมีความหนาไม่น้อยกว่า  3  มิลลิเมตร  พื้นมีความหนาไม่น้อยกว่า  4.5  มิลลิเมตร  (มีในบัญชีราคามาตรฐานครุภัณฑ์ฉบับ



- ๑๓ –

เดือนธันวาคม 2567 ประกาศวันที่ 23 ธันวาคม 2567) จำนวน 2,643,000.-บาท  ซึ่งเป็นไปตามแผนพัฒนาท้องถิ่นเทศบาลเมืองบึงกาฬ  (พ.ศ. ๒๕๖๖ – ๒๕๗๐)  ทบทวนครั้งที่  ๑/๒๕๖๖  เพิ่มเติมครั้งที่  ๑/๒๕๖๘  หน้าที่  ๒๑  ลำดับที่  ๑ เพื่อใช้ทดแทนรถบรรทุกขยะหมายเลขทะเบียน 80-2021 ใช้งานตั้งแต่ 30 เม.ย.55 ระยะเวลาการใช้งาน 13 ปี ซึ่งไม่คุ้มค่าต่อการซ่อมบำรุง 
   2. แผนงานสาธารณสุข งบลงทุน หมวดค่าครุภัณฑ์ ประเภทครุภัณฑ์ยานพาหนะและขนส่ง รถบรรทุกแบบเทท้าย ขนาด 6 ตัน 6 ล้อ ปริมาตรกระบอกสูบไม่ต่ำกว่า 6,000 ซีซี หรือกำลังเครื่องยนต์สูงสุด ไม่ต่ำกว่า 170 กิโลวัตต์ ขนาดความจุไม่น้อยกว่า 4 ลูกบาศก์หลา (1 ลูกบาศก์หลา เท่ากับ 0.765 ลูกบาศก์เมตร) น้ำหนักของรถรวมบรรทุก ไม่ต่ำกว่า 12,000 กิโลกรัม พร้อมกระบะ และเครื่องปรับอากาศ (มีในบัญชีราคามาตรฐานครุภัณฑ์ฉบับเดือนธันวาคม 2567 ประกาศวันที่ 23 ธันวาคม 2567) จำนวน  2,386,000.-บาท  ซึ่งเป็นไปตามแผนพัฒนาท้องถิ่นเทศบาลเมืองบึงกาฬ  (พ.ศ. ๒๕๖๖ – ๒๕๗๐)  ทบทวนครั้งที่  ๑/๒๕๖๖  เพิ่มเติมครั้งที่  ๑/๒๕๖๘  หน้าที่ ๒๒  ลำดับที่  ๒ เพื่อใช้ทดแทนรถบรรทุกหมายเลขทะเบียน 80-1674 ใช้งานตั้งแต่ ปี 41 ระยะเวลาการใช้งาน 27 ปี ซึ่งไม่คุ้มค่าต่อการซ่อมบำรุง
         	- โอนลดจาก  
1. แผนงานการรักษาความสงบภายใน งานบริหารทั่วไปเกี่ยวกับการรักษาความสงบภายใน งบลงทุน ค่าครุภัณฑ์ยานพาหนะและขนส่ง รถดับเพลิงกู้ภัยเคลื่อนที่เร็ว เพื่อจ่ายเป็นค่าจัดซื้อรถดับเพลิงกู้ภัยเคลื่อนที่เร็ว ชนิด 4 ล้อ จำนวน 1 คัน (หน้า 200)
จำนวนเงินที่ตั้งไว้ในเทศบัญญัติปี  2568 		5,000,000.00.-บาท 
งบประมาณคงเหลือก่อนโอน ณ ปัจจุบัน		5,000,000.00.-บาท  
โอนลดครั้งนี้  จำนวน 				5,000,000.00.-บาท 
ยอดเงินงบประมาณหลังโอนลดคงเหลือ		         	    0.00.-บาท  
2. แผนงานสาธารณสุข  งานบริหารทั่วไปเกี่ยวกับสาธารณสุข งบดำเนินงาน หมวดค่าใช้สอย ประเภทรายจ่ายเพื่อได้มาซึ่งบริการ ค่าจ้างเหมาบริการ (หน้า 239)
		จำนวนเงินที่ตั้งไว้ในเทศบัญญัติปี  2568		3,660,000.00.-บาท
		งบประมาณคงเหลือก่อนโอน  ณ  ปัจจุบัน		     63,600.00.-บาท		
โอนลดครั้งนี้  จำนวน				     29,000.00.-บาท
		ยอดเงินงบประมาณหลังโอนลดคงเหลือ		     34,600.00.-บาท 
	ข้อกฎหมาย
	อาศัยอำนาจตามความในระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น จึงเรียนมาเพื่อโปรดพิจารณาเสนอขอความเห็นชอบต่อสภาเทศบาลเมืองบึงกาฬ 
นายอุดม  ภูมิพัตร์ ประธานสภาเทศบาลเมืองบึงกาฬ เชิญ นายอุดร  พระโนราช สมาชิกสภาเทศบาลเมืองบึงกาฬ
นายอุดร  พระโนราช  สมาชิกสภาเทศบาลเมืองบึงกาฬ  ผมว่ามีความจำเป็นมากสำหรับรถขนส่งสิ่งปฏิกูล
	รถบรรทุกที่เราใช้อยู่คันแรก  ๑๓  ปี  คันที่ ๒  ระยะเวลาใช้งาน  ๒๗  ปี  เราก็ใช้คุ้มค่าจริงๆ ถ้าเราใช้งาน
	ต่อไปก็จะมีค่าใช้จ่ายในการซ่อมแซม ผมเห็นด้วยที่ทางฝ่ายบริหารจะจัดซื้อรถบรรทุกขนาด  ๖  ตัน ๖  ล้อ



- ๑๔ -

นายอุดม  ภูมิพัตร์ ประธานสภาเทศบาลเมืองบึงกาฬ   สมาชิกสภาเทศบาลเมืองบึงกาฬ   ท่านใดจะอภิปราย
          หรือไม่  ถ้าไม่มีผู้ใดจะอภิปราย  จะขอมติพิจารณาอนุมัติโอนงบประมาณรายจ่ายประจำปี 2568 
          ไปตั้งรายการใหม่ 2 รายการ จัดซื้อรถบรรทุกขยะแบบอัดท้าย ขนาด 6 ตัน 6 ล้อ จำนวน 1 คัน 
          ตั้งไว้ 2,643,000บาท และ จัดซื้อรถบรรทุกแบบเทท้าย ขนาด 6 ตัน 6 ล้อ จำนวน 1 คัน ตั้งไว้
          2,386,000 บาท รวมเป็นเงิน 5,029,000 บาท

 - สมาชิกสภาเทศบาลเมืองบึงกาฬ  อนุมัติให้โอนงบประมาณขอให้ยกมือ 
- สมาชิกสภาเทศบาลเมืองบึงกาฬ  ไม่อนุมัติให้โอนงบประมาณขอให้ยกมือ
นายอภิสิทธิ์  จารุจารีต  เลขานุการสภาเทศบาลเมืองบึงกาฬ  มีจำนวนสมาชิกสภาเทศบาลเมืองบึงกาฬ 
	ออกเสียง ดังนี้  
		เห็นชอบ		๑๖     เสียง
		ไม่เห็นชอบ	  -         เสียง
		งดออกเสียง        -       เสียง  
มติที่ประชุม	 เห็นชอบด้วยมติเอกฉันท์
๕.๒ เรื่อง  ขออนุมัติเปลี่ยนแปลงคำชี้แจงงบประมาณรายจ่ายประจำปีงบประมาณ  พ.ศ.  ๒๕๖๘
นายอุดม  ภูมิพักตร์  ประธานสภาเทศบาลเมืองบึงกาฬ  เชิญ นายวีระชัย  แก้วเทพ  รองนายกเทศมนตรีเมือง   บึงกาฬ  เสนอญัตติ
นายวีระชัย  แก้วเทพ  รองนายกเทศมนตรีเมืองบึงกาฬ ข้าพเจ้า นายธนาพงศ์  แสนสุภา  นายกเทศมนตรีเมือง
[bookmark: _Hlk182231650]บึงกาฬ  ขอเสนอญัตติเปลี่ยนแปลง   คำชี้แจงงบประมาณรายจ่ายประจำปีงบประมาณ พ.ศ. ๒๕๖๘ จำนวน ๑ รายการ ตามที่เทศบาลเมืองบึงกาฬได้จัดทำเทศบัญญัติงบประมาณรายจ่ายประจำปีงบประมาณ พ.ศ.๒๕๖๘ หน่วยงาน ฝ่ายป้องกันและบรรเทาสาธารณภัย งานเทศกิจ สำนักปลัด เทศบาลเมืองบึงกาฬ ได้ตั้งงบประมาณหมวดค่าครุภัณฑ์  ประเภทครุภัณฑ์งานบ้านงานครัว ไว้ในเทศบัญญัติงบประมาณรายจ่าย ประจำปี พ.ศ.๒๕๖๘
		ดังนั้น  จึงขออนุมัติเปลี่ยนแปลงคำชี้แจง  โดยมีรายละเอียดดังนี้
[bookmark: _Hlk205377430]คำชี้แจงข้อความเดิม
[bookmark: _Hlk205373216]	๑. จัดซื้อเครื่องทำน้ำร้อน - น้ำเย็น บรรจุถังน้ำขนาด 20 ลิตร แบบคว่ำ    จำนวน  13,500  บาท 
	2. มีก๊อกน้ำเย็นและน้ำร้อนอย่างละ 1 ก๊อก
[bookmark: _Hlk206142373]	3. มีสวิทซ์ควบคุมการทำงานของระบบน้ำร้อน
	4. น้ำเย็น - มีไฟแสดงสถานการณ์ทำงานของเครื่อง
	5. มีถาดรองแก้วพร้อมรองทิ้ง
	6. ระบบไฟฟ้า 220 โวลต์
	- เป็นครุภัณฑ์ที่ไม่มีกำหนดไว้ในบัญชีราคามาตรฐานครุภัณฑ์ของหน่วยงานของรัฐ
	- ตั้งงบประมาณรายจ่ายครุภัณฑ์ตามราคาท้องถิ่น เพื่อใช้ในการรับรองแขกและภารกิจของกองงาน



					- ๑๕ -	

	- เป็นไปตามหนังสือกรมส่งเสริมการปกครองส่วนท้องถิ่น ที่ มท๐๘๐๘.๒/ว๑๐๙๕ ลงวันที่ ๒๘ พฤษภาคม ๒๕๖๔
	- ตามหนังสือกระทรวงมหาดไทยที่ มท ๐๘๐๘.๒/ว๑๙๘๙ ลงวันที่ ๒๒ มิถุนายน ๒๕๕๒
	- หนังสือกระทรวงมหาดไทยที่ มท.๐๘๑๐.๓/ว๗๕๐๙ ลงวันที่  ๗  ตุลาคม  ๒๕๖๕	
	- จัดซื้อตามราคาตลาดท้องถิ่น
[bookmark: _Hlk205373707]คำชี้แจงข้อความใหม่
	๑. จัดซื้อเครื่องทำน้ำร้อน - น้ำเย็น บรรจุถังน้ำขนาด 20 ลิตร บรรจุถังน้ำด้านล่าง จำนวน  13,500  บาท 
	2. มีก๊อกน้ำเย็นและร้อนและอุ่น อย่างละ 1 ก๊อก เป็น 3 ก๊อก
	3. มีสวิทซ์ควบคุมการทำงานของระบบน้ำร้อน
	4. น้ำเย็น - มีไฟแสดงสถานการณ์ทำงานของเครื่อง
	5. มีถาดรองแก้วพร้อมรองทิ้ง
	6. ระบบไฟฟ้า 220 โวลต์
	- เป็นครุภัณฑ์ที่ไม่มีกำหนดไว้ในบัญชีราคามาตรฐานครุภัณฑ์ของหน่วยงานของรัฐ
- ตั้งงบประมาณรายจ่ายครุภัณฑ์ตามราคาท้องถิ่น เพื่อใช้ในการรับรองผู้มาติดต่อราชการและภารกิจ	  ของกองงาน
- เป็นไปตามหนังสือกรมส่งเสริมการปกครองส่วนท้องถิ่น ที่ มท๐๘๐๘.๒/ว๑๐๙๕ ลงวันที่  ๒๘  พฤษภาคม  ๒๕๖๔	- ตามหนังสือกระทรวงมหาดไทยที่ มท ๐๘๐๘.๒/ว๑๙๘๙ ลงวันที่ ๒๒ มิถุนายน ๒๕๕๒
	- หนังสือกระทรวงมหาดไทยที่ มท.๐๘๑๐.๓/ว๗๕๐๙ ลงวันที่ ๗ ตุลาคม ๒๕๖๕	
	- จัดซื้อตามราคาตลาดท้องถิ่น จึงเรียนมาเพื่อโปรดพิจารณานำเสนอญัตตินี้ให้ประชุมสภาได้พิจารณาต่อไป
นายอุดม  ภูมิพัตร์ ประธานสภาเทศบาลเมืองบึงกาฬ   สมาชิกสภาเทศบาลเมืองบึงกาฬ   ท่านใดจะอภิปราย
หรือไม่  ถ้าไม่มีผู้ใดจะอภิปราย  จะขอมติพิจารณาอนุมัติแก้ไขเปลี่ยนแปลงคำชี้แจงงบประมาณรายจ่ายประจำปี ๒๕๖๘  ตามที่นายกเทศมนตรีเมืองบึงกาฬเสนอญัตติ ใครอนุมัติให้แก้ไขเปลี่ยนแปลงคำชี้แจงงบประมาณรายจ่ายประจำปี ๒๕๖๘
 - สมาชิกสภาเทศบาลเมืองบึงกาฬ  อนุมัติให้แก้ไขเปลี่ยนแปลงคำชี้แจงงบประมาณรายจ่าย  ประจำปี ๒๕๖๘  ขอให้ยกมือ 
- สมาชิกสภาเทศบาลเมืองบึงกาฬ  ไม่อนุมัติให้แก้ไขเปลี่ยนแปลงคำชี้แจงงบประมาณรายจ่ายประจำปี ๒๕๖๘  ขอให้ยกมือ
นายอภิสิทธิ์  จารุจารีต  เลขานุการสภาเทศบาลเมืองบึงกาฬ  มีจำนวนสมาชิกสภาเทศบาลเมืองบึงกาฬ 
	ออกเสียง ดังนี้  
		เห็นชอบ		๑๖     เสียง
		ไม่เห็นชอบ	  -         เสียง
		งดออกเสียง        -       เสียง  
มติที่ประชุม	 เห็นชอบด้วยมติเอกฉันท์



- ๑๖ -

ระเบียบวาระที่   ๖ เรื่อง  อื่น  ๆ
นายอุดม  ภูมิพักตร์  ประธานสภาเทศบาลเมืองบึงกาฬ   มีสมาชิกสภาเทศบาลเมืองบึงกาฬ  หรือผู้เข้าร่วมประชุมท่านใด มีเสนอเรื่องอื่นๆ หรือไม่
นายอุดม  ภูมิพักตร์ ประธานสภาเทศบาลเมืองบึงกาฬ   เชิญ นางกรองแก้ว  ธัญญาลาภ  ปลัดเทศบาล
         เมืองบึงกาฬ				
นางกรอกแก้ว  ธัญญาลาภ  ปลัดเทศบาลเมืองบึงกาฬ ขอแจ้งการเข้ารับมอบพิธีพระราชทานขวัญถุงกองทุนแม่
ของแผ่นดิน จังหวัดบึงกาฬ ในวันพุธที่ ๒๗ สิงหาคม  ๒๕๖๘  ศาลากลางจังหวัด   รายนามผู้ที่จะแต่งชุดปกติขาวสวมหมวก  จำนวน  ๑๐  ท่าน ดังรายนามต่อไปนี้
1. นายธนาพงศ์  แสนสุภา       	นายกเทศมนตรีเมืองบึงกาฬ
2. นายอุดร  แสงสุรินทร์		รองนายกเทศมนตรีเมืองบึงกาฬ
3. นายอุดม  ภูมิพักตร์		ประธานสภาเทศบาลเมืองบึงกาฬ
4. นางวิไลภรณ์  สิมมาลา	รองประธานสภาเทศบาลเมืองบึงกาฬ
5. นางกรองแก้ว  ธัญญาลาภ	ปลัดเทศบาลเมืองบึงกาฬ
6. นางสุพรรณี  กุลสุวรรณ	รองปลัดเทศบาลเมืองบึงกาฬ
7. นายเชิดชัย  เจริญดี		รองปลัดเทศบาลเมืองบึงกาฬ
8. นางหทัยรัตน์  มาพลาย	หัวหน้าสำนักปลัด
9. นายประทีป  กลิ่นหวล	ผู้อำนวยการกองสาธารณสุขและสิ่งแวดล้อม
10. นางนาทนฤนุช  พรมลัง	ผู้อำนวยการกองสวัสดิการสังคม
ขอให้ทั้ง ๑๐ ท่านแต่งกาย ชุดปกติขาว  สวมหมวก เข้าร่วมงาน  ในวันพุธที่ ๒๗ สิงหาคม  ๒๕๖๘  ศาลากลางจังหวัด   
นายอุดม  ภูมิพักตร์ ประธานสภาเทศบาลเมืองบึงกาฬ   เชิญ นางนันทยา  อัครวงษ์ สมาชิกสภาเทศบาล
       เมืองบึงกาฬ 
นางนันทยา  อัครวงษ์   สมาชิกสภาเทศบาลเมืองบึงกาฬ  ขอสอบถามเรื่องการซ่อมแซมถนนภายในหมู่บ้าน
       ที่เป็นหลุมเป็นบ่อ เมื่อเราใช้ถนนไปนานๆ ก็จะเป็นหลุมเป็นบ่อ  การสัญจรไปมาไม่สะดวกอาจทำให้เกิด
        อุบัติเหตุแก่ผู้ที่ใช้เส้นทางได้  จึงอยากขอหินคลุกยางมะตอย  มาซ่อมแซมถนนที่เป็นหลุมเป็นบ่อ  ถนน
        คอนกรีตบ้านท่าไคร้  บริเวณหน้าวัด  และอยากได้หินคลุกเพื่อกันถนนลื่น   แถวบริเวณต้นโพธิ์ใหญ่
        ติดถนนดำ อยากขอให้ท่านเข้ามาดำเนินการให้ด้วย
นายอุดม ภูมิพักตร์ ประธานสภาเทศบาลเมืองบึงกาฬ  เชิญนายนิติกร  วงศ์หาบุศย์  ผู้อำนวยการกองช่าง 
นายวีระชัย  แก้วเทพ  รองนายกเทศมนตรีเมืองบึงกาฬ ตอนนี้ถนนในพื้นที่เทศบาลเมืองบึงกาฬ  ก็มีหลุมมีบ่อ
	ทุกพื้นที่  ตอนนี้ทางกองช่างก็มีดินคลุกยางมะตอย  แต่การเข้าไปดำเนินการซ่อมแซมยังไม่ได้เพราะมีน้ำขัง
	ถ้าเราเข้าไปดำเนินการในตอนนี้ก็จะไม่ได้ผลดีเท่าที่ควร มอบกองช่างชี้แจงเพิ่มเติม


- ๑๗ -

นายนิติกร  วงศ์หาบุศย์  ผู้อำนวยการกองช่าง  ถนนชำรุดในฤดูฝน  เป็นปัญหาที่เกิดขึ้นทุกปี  ตอนนี้ทางกองช่าง
	จะใช้หินผสมปูนซีเมนต์ไปซ่อมแซมถนนที่เป็นหลุมเป็นบ่อ เพื่อบรรเทาความเดือดร้อนของประชน  ตอนนี้
 	กองช่างจะสำรวจแล้วจะดำเนินการซ่อมแซมถนน
นายอุดม  ภูมิพักตร์ ประธานสภาเทศบาลเมืองบึงกาฬ   เชิญ นายอุดร  พระโนราช สมาชิกสภาเทศบาล
       เมืองบึงกาฬ 
นางอุดร  พระโนราช   สมาชิกสภาเทศบาลเมืองบึงกาฬ  สอบถามเรื่องถนนบ้านบึงสวรรค์  -  บ้านนาโนน 
       ประชาชนเดือดร้อนเรื่องไฟฟ้าแสงสว่างไม่เพียงพอ ขอให้ดำเนินการแก้ไขให้ด้วย และถนนช่วงหมู่บ้าน
        วิลล่า  - แสนประเสริฐ  ถนนเส้นนี้มีความเดือดร้อนเป็นบางส่วน  อยากให้ท่านดำเนินการซ่อมแซม
        ถนนที่เป็นหลุมเป็นบ่อ ชาวบ้านที่ส่งลูกหลานมาโรงเรียนใช้ถนนเส้นนี้เป็นประจำ เพื่อบรรเทาความเดือดร้อน
        ให้ประชาชน  เรื่องสุดท้าย  ปัญหาเรื่องห้องน้ำ  ถ้าไม่มีเงินเหรียญ ๕  บาท จะเข้าห้องน้ำไม่ได้  อยากให้ทาง
       ฝ่ายบริหารยกเลิกการเก็บเงินเข้าห้องน้ำในตลาดสดเทศบาลเมืองบึงกาฬ
นายอุดม  ภูมิพักตร์ ประธานสภาเทศบาลเมืองบึงกาฬ  มีสมาชิกท่านใดจะเสนอเพิ่มเติมหรือไม่ครับ   ถ้าไม่มี
       ผมขอปิดประชุมครับ
               ปิดประชุมเวลา  ๑๒.๐๐  น

                  (ลงชื่อ)   [image: ]    ผู้จดรายงานการประชุม
(นายอภิสิทธิ์  จารุจารีต)
  เลขานุการสภาเทศบาลเมืองบึงกาฬ 

                   

















					- ๑๘ -

	คณะกรรมการตรวจรายงานการประชุม  ได้ตรวจรายงานการประชุมสภาเทศบาลเมืองบึงกาฬ  สมัยสามัญที่  ๓  ประจำปี  ๒๕๖๘  (ครั้งที่  ๒ )  เมื่อวันที่  ๒๕  สิงหาคม  ๒๕๖๘  เรียบร้อยแล้ว  ขอรับรองว่าถูกต้องทุกประการ 
[image: ]

                (ลงชื่อ)      			 ประธานกรรมการ
			               (นายวีระกูล  ศรีวรสาร)
		                     สมาชิกสภาเทศบาลเมืองบึงกาฬ	

                (ลงชื่อ)         [image: ]   กรรมการ
			                (นายอุดร  พระโนราช)
                                                    สมาชิกสภาเทศบาลเมืองบึงกาฬ

     (ลงชื่อ)ร้อยตำรวจเอก [image: ]    กรรมการ
                                (สัจพันธ์  โสรบุตร)
                          สมาชิกสภาเทศบาลเมืองบึงกาฬ

สภาเทศบาลเมืองบึงกาฬ  ได้ลงมติรับรองรายงานการประชุมนี้แล้ว   ในการประชุมสภาเทศบาลเมือง
บึงกาฬ สมัยสามัญที่  ๓ ประจำปี  ๒๕๖๗  (ครั้งที่  ๒)  เมื่อวันที่  ๒๕  สิงหาคม  ๒๕๖๘
                            (ลงชื่อ)[image: ] ผู้ตรวจรายงานการประชุม
                                                                (นายอุดม  ภูมิพักตร์)
                                             ประธานสภาเทศบาลเมืองบึงกาฬ

